PRITARTA

Lazdijų rajono savivaldybės tarybos

2020 m. d. sprendimu

Nr. 5TS-

**LAZDIJŲ RAJONO SAVIVALDYBĖS PRIEŠGAISRINĖS TARNYBOS**

**2021–2023 METŲ STRATEGINIS VEIKLOS PLANAS**

**I. ĮSTAIGOS VEIKLOS KONTEKSTO ANALIZĖ**

Priešgaisrinės saugos užtikrinimo ir organizavimo Lietuvos Respublikoje teisinius pagrindus nustato Lietuvos Respublikos priešgaisrinės saugos įstatymas. Šiame įstatyme apibrėžtas savivaldybės priešgaisrinės tarnybos (toliau – SPT) statusas bei atliekamos funkcijos, kitos pagrindinės su jos veikla susijusios nuostatos. Detalesni reikalavimai SPT veiklai nustatyti LR Vyriausybės nutarimais, LR vidaus reikalų ministro įsakymais, Priešgaisrinės apsaugos ir gelbėjimo departamento prie vidaus reikalų ministerijos direktoriaus įsakymais ir Lazdijų rajono savivaldybės tarybos sprendimais.

Lazdijų rajono SPT veikla didžiąja dalimi finansuojama Valstybės biudžeto lėšomis, kurios skiriamos Valstybinės (perduotos savivaldybėms) funkcijos – priešgaisrinės saugos – užtikrinimui. Daugiau kaip 90 proc. šių lėšų panaudojama darbuotojų darbo užmokesčiui, likusios – SPT ūkio išlaikymui, priemonių įsigijimui ir kitoms einamosioms išlaidoms. Kiti Lazdijų rajono SPT finansavimo šaltiniai: Lazdijų rajono savivaldybės biudžeto lėšos, ES finansuojamų projektų lėšos.

Lazdijų rajono SPT veiklos teritorija apima Lazdijų rajono savivaldybės teritoriją ir kaimyninių savivaldybių teritorijas tiek, kiek tai numatyta pajėgų sutelkimo planuose. Lazdijų rajono savivaldybės teritorijoje, Lazdijų rajono SPT vykdydama savo funkcijas, glaudžiai bendradarbiauja su Priešgaisrinės apsaugos ir gelbėjimo departamento prie vidaus reikalų ministerijos Vilniaus priešgaisrinės gelbėjimo valdybos Lazdijų priešgaisrine gelbėjimo tarnyba, kitomis civilinės saugos sistemos institucijomis.

Lazdijų rajono SPT siekia, kad įstaigos darbuotojai būtų aprūpinti jų funkcijų atlikimui reikalinga ryšio, navigacijos, kita skaitmenine įranga bei šiuolaikiška gaisrų gesinimo ir gelbėjimo įranga ir asmeninės apsaugos priemonėmis. Tam rengiamos ir teikiamos ES lėšomis bendrai finansuojamų projektų paraiškos.

Lazdijų rajono SPT sudėtyje yra 7 padaliniai – ugniagesių komandos: Aštriosios Kirsnos, Avižienių, Kapčiamiesčio, Seirijų, Šeštokų, Šventežerio ir Veisiejų. Teisės aktuose nustatyta, kad vieną ugniagesių komandą sudaro 8 ugniagesiai ir 1 skyrininkas. SPT administraciją sudaro 2 darbuotojai, viso SPT pareigybių sąraše yra 65 pareigybės, iš kurių 63 priskirtos ugniagesių komandoms. Įstaiga valdo 7 ugniagesių komandų pastatus, 9 gaisrų gesinimo automobilius bei lengvąjį tarnybinį automobilį.

Lazdijų rajono SPT metinį veiklos planą, suderintą su įstaigos veiklą kuruojančiu Lazdijų rajono savivaldybės administracijos skyriumi, tvirtina tarnybos viršininkas. Veikla planuojama atsižvelgiant į einamųjų metų biudžete SPT skirtus asignavimus. Pasibaigus kalendoriniams metams, SPT veiklos ataskaita teikiama tvirtinti Lazdijų rajono savivaldybės tarybai.

**Stiprybių, silpnybių, galimybių ir grėsmių (SSGG) analizė**

|  |  |
| --- | --- |
| **STIPRYBĖS** | **SILPNYBĖS** |
| * Geras ugniagesių komandų tinklo išsidėstymas Lazdijų rajono savivaldybės teritorijoje, leidžiantis operatyviai reaguoti į įvykius; * Beveik visiškai atnaujintas SPT transporto priemonių parkas sudaro sąlygas taupyti remonto ir kuro išlaidas; * Didelis vandens telkinių skaičius, esantis rajono savivaldybės teritorijoje, užtikrina sklandų vandens tiekimą gesinant gaisrus. | * Aktyvios veiklos ir žmogiškųjų išteklių trūkumas vykdant prevencines priemones; * Miškingos ir atokios vietovės, kurias sunku pasiekti dėl gamtinių sąlygų ar gaisrinei technikai nepritaikytų kelių. |
| **GALIMYBĖS** | **GRĖSMĖS** |
| * Socialinių darbuotojų ir jaunimo įtraukimas prevencinių priemonių įgyvendinimui; * Patogi rajono savivaldybės geografinė padėtis, leidžianti aktyviai dalyvauti pasienio bendradarbiavimo projektuose. | * Nepakankamas finansavimas teisės aktuose nustatytų parengties reikalavimų užtikrinimui. * Nenuoseklus teisinis srities reglamentavimas ir neapibrėžtos veiklos perspektyvos. |

**II. ĮSTAIGOS VEIKLOS STRATEGIJA**

Lazdijų rajono SPT 2021–2023 metų strateginiam planui parengti suformuluota vizija, misija bei strateginis tikslas.

**Vizija**. Inovatyvi, dinamiška ir operatyviai su iškylančiai iššūkiais besitvarkanti, gyventojų saugumą užtikrinanti Lazdijų rajono įstaiga.

**Misija**. Teikti kokybiškas viešąsias paslaugas – gesinti gaisrus, atlikti gelbėjimo darbus bei vykdyti švietėjišką veiklą gaisrų ir kitų nelaimingų atsitikimų prevencijos srityje.

SPT 2021–2023 metų strateginis planas parengtas atsižvelgiant į Lazdijų rajono savivaldybės 2021–2027 metų strateginį plėtros planą, įstaigos planu taip pat įgyvendinama Lazdijų rajono savivaldybės 2021–2023 m. strateginio veiklos plano Infrastruktūros, teritorijų planavimo ir aplinkos kokybės gerinimo programos 6 tikslo „Užtikrinti priešgaisrinę saugą“ 6.1 uždavinio „Užtikrinti priešgaisrinę apsaugą ir gelbėjimo darbų vykdymą“ 6.1.1 priemonė „Gaisrų gesinimas, pirminių pagalbos darbų vykdymas, gaisrininkų savanorių veiklos organizavimas ir gaisrų prevencijos organizavimas“.

**III. TIKSLŲ, UŽDAVINIŲ, PRIEMONIŲ, VERTINIMO KRITERIJŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | | Tikslo pasiekimo vertinimo kriterijus, mato vienetas ir reikšmė (laikotarpio pabaigoje) | | | | | | | | | | | | | | | | | |
| **1.** | **Užtikrinti priešgaisrinę saugą ir didinti įstaigos veiklos efektyvumą** | | * **Savivaldybės priešgaisrinių pajėgų atvykimų į įvykius per 18 min. dalis (kai įvykyje dalyvauja tik savivaldybės priešgaisrinės pajėgos), ne mažiau 80 proc.;** * **Prevencinėse akcijose dalyvavusių ir informaciją priešgaisrinės saugos klausimais gavusių savivaldybės gyventojų dalis, 5 proc.** | | | | | | | | | | | | | | | | | |
| **1.1.** | **Uždavinys.**Efektyviai gesinti gaisrus ir atlikti pirminius žmonių ir turto gelbėjimo darbus | | | | | | | | | | | | | | | | | | | |
|  | **Įstaigos priemonės pavadinimas** | **Proceso ir (ar) indėlio vertinimo kriterijai ir mato vienetai** | **Vertinimo kriterijų reikšmės** | | | | | | | | **Atsakingi vykdytojai** | **Asignavimai (tūkst. Eur)** | | | | | | | | |
| **2020 m. faktas** | **2021 m.** | | **2022 m.** | | **2023 m.** | | |  | **2020 metais faktiškai panaudotos lėšos** | | **2021 m.** | **2022 m.** | | | **2023 m.** | | |
| 1.1.1. | Laikantis teisės aktų reikalavimų vykdyti gaisrų gesinimo bei gelbėjimo darbus, užtikrinti nuolatinę parengtį | Reagavimas į iškvietimus, proc. | 100 | 100 | | 100 | | 100 | | | Tarnybos viršininkas,  ugniagesių komandų darbuotojai | 669,995 | | 686,398 | 850,890 | | | 860,00 | | |
| Pakartotinių išvykčių į įvykio vietą skaičius, vnt. | 0 | 0 | | 0 | | 0 | | |
| 1.1.2. | Užtikrinti techninį materialinį įstaigos pasirengimą gaisrų gesinimo ir gelbėjimo darbams atlikti | Atnaujintų (įsigytų naujų ir (ar) dėvėtų, gautų panaudos pagrindais ar patikėjimo teise) gaisrų gesinimo automobilių skaičius, vnt. | 1[[1]](#footnote-1) | 1 | | 1 | | 0 | | | Tarnybos viršininkas | 0,0 | | 193,842 | 35,0 | | | 0,0 | | |
| Ugniagesių komandų, aprūpintų kvėpavimo organų apsaugos priemonėmis, skaičius, vnt. | 5 | 0 | | 1 | | 0 | | | Tarnybos viršininkas | 23,595 | | 0,0 | 3,50 | | | 0,0 | | |
| Kitos būtinosios gaisrų gesinimo ir gelbėjimo darbų įrangos (komplektai), kuria aprūpintos ugniagesių komandos, skaičius, vnt. | 3 | 1 | | 1 | | 1 | | | Tarnybos viršininkas | 3,6465 | | 43,234 | 6,6 | | | 6,6 | | |
| 1.1.3. | Organizuoti darbuotojų kvalifikacijos kėlimą gaisrų gesinimo ir gelbėjimo darbų organizavimo srityje | Kvalifikaciją kėlusių darbuotojų dalis, proc. | 100 | 100 | | 100 | | 100 | | | Tarnybos viršininkas,  ugniagesių komandų darbuotojai | 0,1 | | 9,788 | 1,0 | | 1,0 | | |
| 1.2. | **Uždavinys.** Vykdyti efektyvią prevencinę veiklą teikiant informaciją savivaldybės gyventojams ir institucijoms | | | | | | | | | | | | | | | | | | | |
| 1.2.1. | Pasitelkti savanorius ugniagesius prevencinei veiklai vykdyti (įtraukiant jaunimą ir seniūnijų socialinius darbuotojus) | Į veiklą per metus įtrauktų savanorių ugniagesių skaičius, vnt. | 2 | | 5 | | 5 | 5 | | | Tarnybos viršininkas, ugniagesių komandų skyrininkai | | 1,0 | 1,0 | 1,0 | 1,0 | | | |
| 1.2.2. | Dalyvauti prevencinėse akcijose „Gyvenkime saugiai“, „Saugus elgesys vandenyje“ ir kitose | Prevencinių akcijų, kuriose dalyvauta, skaičius, vnt. | 1 | | 2 | | 2 | 2 | | | Tarnybos viršininkas,  ugniagesių komandų darbuotojai | | 1,0 | 1,0 | 1,0 | 1,0 | | |
| Būstų skaičius, kuriuose įrengti autonominiai dūmų detektoriai, vnt. | 15 | | 110 | | 110 | 110 | | |
| 1.3. | **Uždavinys.** Užtikrinti reikiamų sąlygų, būtinų kokybiškam ir saugiam funkcijų atlikimui bei sklandžiam darbo organizavimui, sudarymą ugniagesių komandose | | | | | | | | | | | | | | | | | | | |
| 1.3.1. | Užtikrinti normas atitinkančias buitines sąlygas ugniagesių komandose | Rekonstruotų (pritaikytų) ugniagesių komandų pastatų (Šventežerio ir Šeštokų*)* skaičius per metus, vnt. | 0 | | 0 | | 1 | 1 | | | Tarnybos viršininkas | 4,50 | | 7,613 | 160,00[[2]](#footnote-2) | 40,00 | | |
| Veisiejų ugniagesių komandos vidaus patalpų pritaikymas savanorių rengimo centrui | 0 | | 1 | | 0 | 0 | | | Tarnybos viršininkas | 0,0 | | 34,815 | 0,0 | 0,0 | | |
| 1.3.2. | Įstaigos valdymas ir administravimas, siekiant užtikrinti strateginių tikslų įgyvendinimą | Sėkmingai veikianti ir viešąsias paslaugas teikianti įstaiga | 1 | | 1 | | 1 | 1 | | | Tarnybos viršininkas, vyr. buhalteris, ugniagesių komandų skyrininkai | 98,112 | | 125,559 | 108,51 | 110,0 | | |
|  |  |  |  | |  | | |  |  |  | **IŠ VISO:** | **801,9 [[3]](#footnote-3)** | | **1135,7 [[4]](#footnote-4)** | **1167,5 [[5]](#footnote-5)** | **1019,6 [[6]](#footnote-6)** | | |

**IV. STRATEGINIO PLANO ĮGYVENDINIMO PRIEŽIŪRA**

Strateginio plano tikslai ir uždaviniai bei priemonės įgyvendinami kasmet rengiant įstaigos metinį veiklos planą. Metiniame veiklos plane numatomos priemonės, jų vertinimo kriterijai, lėšos priemonėms įvykdyti, nustatomi terminai ir atsakingi vykdytojai. Kiekvienų metų sausio mėnesį analizuojamas įstaigos metinio plano įgyvendinimas. Strateginio veiklos plano įgyvendinimo rezultatai pristatomi savivaldybės tarybai pateikiant įstaigos metinę veiklos ataskaitą.

Tarnybos viršininkas Marius Varnelis

\_\_\_\_\_\_\_\_\_\_\_\_

1. Gautas automobilis panaudos pagrindais iš PAGD [↑](#footnote-ref-1)
2. Gavus finansavimą Šventežerio ugniagesių komandos pastato rekonstrukcijai pagal parengtą techninį projektą. [↑](#footnote-ref-2)
3. Tikslinė Valstybės biudžeto dotacija – 754,9 tūkst. Eur; VB lėšos dėl COVID-19 – 1,058 tūkst. Eur, Savivaldybės biudžeto lėšos – 24,58 tūkst. Eur; ES lėšos – 21,409 tūkst. Eur. [↑](#footnote-ref-3)
4. Tikslinė Valstybės biudžeto dotacija – 771,0 tūkst. Eur; Savivaldybės biudžeto lėšos – 43,65 tūkst. Eur; ES lėšos – 288,599 tūkst. Eur. [↑](#footnote-ref-4)
5. Tikslinė Valstybės biudžeto dotacija – 958,0 tūkst. Eur; Savivaldybės biudžeto lėšos – 49,5 tūkst. Eur; ES lėšos – 160,0 tūkst. Eur. [↑](#footnote-ref-5)
6. Tikslinė Valstybės biudžeto dotacija – 1006,8 tūkst. Eur; Savivaldybės biudžeto lėšos – 12,8 tūkst. Eur. [↑](#footnote-ref-6)